# Eerste Divisie

### Straipsnis iš Vikipedijos, laisvosios enciklopedijos.

Eerste Divisie (iš oland. Pirmasis divizionas; dėl sponsorių vadinama Juplier lyga) – antroji pagal stiprumą Nyderlandų futbolo lyga. Lygoje žaidžia 20 klubų, pirmenybės vyksta dviem ratais – kiekviena komanda sužaidžia su kiekviena kita dvejas rungtynes (namuose ir išvykoje).

Lygos čempionai iškovoja teisę žaisti stipriausioje Nyderlandų lygoje – Eredivisie, ją pakeičia Eredivisie paskutinę vietą užėmusi komanda. Šešios komandos Nacompetitie varžybose kovoja su Eredivisie 16-17 vietas užėmusiomis komandomis dėl dviejų vietų aukščiausioje lygoje. Į Nacompetitie varžybas komandos patenka pagal kelis kriterijus:

- Geriausią sezono pirmojo penktadalio (8 pirmų turų) rezultatą
- Geriausią sezono antrojo penktadalio (9-16 pirmų turų) rezultatą iš dar nepatekusių į Nacompetitie
- Geriausią sezono trečiojo penktadalio (17-24 pirmų turų) rezultatą iš dar nepatekusių į Nacompetitie
- Geriausią sezono ketvirtojo penktadalio (25-32 pirmų turų) rezultatą iš dar nepatekusių į Nacompetitie
- Likusios komandos į Nacompetitie atrenkamos pagal galutinį sezono rezultatą – aukščiausias vietas užėmusios iš dar vietos neužsitikrinusiųjų. Į Nacompetitie patekusios komandos suskirstomos į dvi grupes, pirmąsias vietas grupėse užėmusios komandos kitą sezoną žaidžia Eredivisie, likusios komandos – Eerste Divisie.

Paskutines vietas Eerste Divisie užėmusios komandos neiškrenta į žemesnę lygą, bet stipriausios mėgėjų lygos Hoofdklasse klubai gali pretenduoti į vietas Eerste Divisie.

Rodomas puslapis "http://lt.wikipedia.org../../../e/e/r/Eerste_Divisie_10b1.html"

Kategorija: Futbolo lygos

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Dansk
- Deutsch
- English
- Suomi
- Français
- Nederlands
- Polski